POSSESSIVISUFFIKSIT

(minun) kirjaNI	(meidän) kirjaMME
(sinun) kirjaSI	(teidän) kirjaNNE
(hänen) kirjaNSA	(heidän) kirjaNSA

KÄYTTÖ:

-	käytetään, jos edessä on, tai voisi olla persoonanpronominin genetiivi
-	TÄYTYY käyttää, jos edessä on persoonapronominin genetiivi
-	EI KÄYTETÄ jos edessä on jokin muu genetiivi: LIISAN TALO
-	pannaan vain pääsanaan, ei attribuuttiin: MINUN PIENI POIKANI, HÄNEN KOLME MUKAVAA YSTÄVÄÄNSÄ

tehtävä 1: Kirjoita possessiivisuffiksit oikeissa muodoissa:

minä-pieni-kissa
sinä-suuri-perhe
me-uusi-ytävä
te-vanha-auto
sinä-nuorempi-veli
Kalle-kaunis-tyttöystävä
minä-leveä-sänky
me-korkea-pöytä

POIKKEUS: possessiivisuffiksi laitetaan argumenttirakenteen partisiippiin: hänen kääntämäNSÄ kirja
Argumenttirakenne: kertoo, mitä joku on tehnyt: Kallen maalaama talo = talo, jonka Kalle on maalannut. Mennyt aikamuoto.
partisiipin muodostus:	mon. 3. persoona 	+ -mA
lukea	he luke-vat		lukema
ostaa	he osta-vat		ostama
taivutus: 
nom.	ostama 	Liisan ostama auto
taiv.vart.	ostama- 	Liisan ostamaa autoa, minun ostamaani autoa
monikko	ostami- 	Liisan ostamista autoista
voi tehdä vain transitiiviverbeistä, jotka saavat objektin (huom! juoksemani matka)
agentti = genetiivi (Liisan) tai gen. + poss. suff. sinun tekemäsi ruoka tai poss. suff., kun tekijä on sama kuin päälauseen subjekti: Ville luki minulle kirjoittamaansa runoa, katselimme lomalla ottamiamme valokuvia. huom! Puhuimme Leinosta. Ville luki minulle hänen runojaan = Leinon runoja.

tehtävä 2: kirjoita oikeissa muodoissa:

minä-kutoma-lapanen
äiti-laittama-ruoka
sinun-kirjoittama-runo
teidän-juoksema-matka
hänen-petaama-sänky

-	possessiivisuffiksi voidaan liittää jokaiseen taivutusmuotoon. Jos sanassa on sijapääte, pannaan possessiivisuffiksi sen jälkeen: taloSSAni, pojaLLAsi. Sijamuodon lopussa oleva  –t tai –n katoaa (lapset: lapsemme, veljen: veljesi, lasten: lastemme).
-	(yksikön nominatiivi, monikon nominatiivi ja yksikön genetiivi) poss. suff. laitetaan vartaloon, joka saadaan essiivistä, aina siis vahvaan vartaloon:

nominatiivi	essiivi	+ possessiivisuffiksi
osoite		osoittee-	osoitteeni
nimi		nime-	nimeni
lapsi		lapse-	lapseni	
poika		poika-	poikani	
lehti		lehte-	lehteni
käsi		käte-	käteni

-	huomaa siis yhdennäköisyys: kirja, kirjat, kirjan -> kirjasi: lauseen verbi tai attribuutti kertoo mistä muodosta on kyse:
kirja:		Missä sinun kaunis kirjasi on?
kirjat:		Missä sinun kauniit kirjasi ovat?
kirjan:	Mistä ostit kauniin kirjasi?

-	jos sijapäätteen viimeinen vokaali on –A myös yks. partitiivi ja yks. illatiivi ovat saman näköiset:
kirjaa / kirjaan: kirjaasi	vrt: lehteä: lehteäsi / lehteen: lehteesi

tehtävä 3: taivuta sana KIRJA kaikissa muodossa, muodosta sitten muoto KIRJANI jne.

3. PERSOONAN POSSESSIIVISUFFIKSI

-	joko –nsa/-nsä tai vokaali + n. vokaali on sama kuin sijapäätteen vokaali
kirjassansa/ kirjassaan, lapsellensa/ lapselleen
-	huom! yhdistelmää vokaali + -n käytetään aina, kun se on mahdollista! Se on mahdollinen silloin, kun sanan sijapäätteen lopussa on 1 vokaali. Nominatiivissa, genetiivissä ja illatiivissa on aina poss.suff. –nsa/ -nsä. Jos partitiivin lopussa on 2 vokaalia, käytetään poss. suff. -nsa/ -nsä (pöytää: pöytäänsä, kirjaa: kirjaansa)

tehtävä 4: taivuta sana LEHTI kaikissa muodoissa. Muodosta sitten muoto LEHTENSÄ jne.

tehtävä 5: kirjoita asunnostasi kaksikymmentä lausetta:
esim: Meillä on kerrostaloasunto/omakotitalo. Meidän asuntomme/talomme on suuri. Siskollani on oma huone. Hänen huoneensa on sotkuinen. jne.

PERSOONAPRONOMINIEN GENETIIVI

-	genetiiviä ei käytetä silloin, kun lauseen subjekti on sama kuin omistaja:
Minä vien autoni huoltamoon
Saitko uuden autosi halvalla?
Miksi te myitte vanhan autonne?

-	varsinkaan hänen, heidän ei saa käyttää, kun subjekti on myös omistaja!
Pekka osti uuden talon.
Pekka maalaa uuden talonsa.
Pekan täytyy maalata uusi talonsa.
Pekan täytyy maalata hänen uusi talonsa. (= ihan jonkun muun talo kuin Pekan!)
SEURAAVIEN SANOJEN KANSSA KÄYTETÄÄN POSSESSIIVISUFFIKSIA:

Kaikki substantiivit:

-	Pese, kätesi, kasvosi ja hampaasi!
-	Vanhemmat: Minun vanhempani asuvat Turussa.
-	Mielelläni: Teen sen mielelläni. Hän ui mielellään.
-	Mielestäni (mielipide): Onko tämä teidän mielestänne ihan totta?

Postpositiot:

-	luona, kanssa, taakse, takana, vieressä, mukaan, vuoksi, tähden ym.

itse-pronominin taivutusmuodot:

-	Puhun usein itsekseni. Hän puhuu aina vain itsestään.

toinen / toinen-toinen -pronominit:

-	Tunnetteko jo toisenne (toinen toisenne)? He tykkäävät toisistaan (toinen toisistaan).

eräät vertailua ilmaisevat adjektiivit:

-	Hän on minun näköiseni. (mutta: hän on äitinsä näköinen)
-	Minä olen sinun ikäisesi, kokoisesi ja painoisesi.

finaalirakenne

-	Tulin tänne oppiakseni suomea. Menemme lomalle voidaksemme levätä.

ilmauksia ja fraaseja:

-	muistaakseni, luullakseni, tietääkseni, ymmärtääkseni
-	teen parhaani, kaikkeni
-	tein sen tahallani
-	olen nimeltäni, ammatiltani, luonteeltani
-	olen hyvilläni, pahoillani, tosissani, huolissani
-	opiskelen huvikseni, tee se minun mielikseni
-	mene tiehesi, menkää tiehenne
-	hän tuli viimein järkiinsä
-	hän sai päähänsä lähteä Kiinaan
-	hän on hyvä käsistään

tehtävä 6: muodosta 20 erilaista lausetta, joissa on possessiivisuffiksi yllä mainituissa rakenteissa.